**A Magyar Tudományos Akadémia**
**Agrártudományok Osztályának ügyrendje**

Az Agrártudományok Osztálya (a továbbiakban Osztály) ügyrendjét a Magyar Tudományos Akadémiáról szóló 1994. évi XL. törvény (MTAtv), a Magyar Tudományos Akadémia Alapszabálya és az akadémiai Ügyrend alapján a következők szerint állapítja meg.

1. **§**

**Az Osztály jogállása**

1. A tudományos osztály a Magyar Tudományos Akadémiának egy tudományág vagy egymáshoz közel álló több tudományág képviselőit magába foglaló egysége, az Akadémia köztestületi struktúrájának alapegysége.
2. A tudományos osztályok számát és elnevezésüket az akadémiai Alapszabály rögzíti.
3. A tudományos osztály köztestületi működésével összefüggő titkársági és tudományszervezési feladatokat - az MTA Titkárság Testületi Titkárság főosztályi keretében és munkajogi függőségében - szakreferens (osztálytitkár) látja el. Az osztályelnök az adott tudományos osztály munkáját közvetlenül segítő titkársági szakreferens számára a tudományos osztály köztestületi működésével kapcsolatosan konkrét nyilvántartási és ügyintézési feladatokat ad.
4. **§**

**Az Osztály tagjai**

1. Az Osztály tagjai az Osztály tudományterületén megválasztott akadémikusok és a nem akadémikus közgyűlési képviselők.
2. Az Akadémia köztestületi tagjai közül az Osztályhoz tartoznak:
	1. azok a hazai akadémikusok, akiket akadémiai tagságra az Osztály javasolt, illetve jelölt;
	2. azok az akadémikusok, akiket akadémiai tagságra több osztály javasolt, és megválasztásuk után az Osztályhoz történő csatlakozásról nyilatkoztak;
	3. azok az akadémikusok, akik tudományterületet változtattak, és átsorolással kerültek az Osztályhoz;
	4. azok a tiszteleti és külső tagok, akiket az Osztály jelölt a tagságra;
	5. a köztestület azon nem akadémikus tagjai, akiket az Akadémia az Osztály javaslata alapján vett fel a köztestületi tagok jegyzékébe.
3. Az osztálytitkár köteles a tiszteletdíj esetleges felfüggesztésére vonatkozó szabályok érvényesítése érdekében a tag által bejelentett, vagy az Osztály elnöke által hivatalból észlelt esetben az egy éven túl külföldön tartózkodónak minősített tag adatait az Akadémia illetékes szervezeti egységéhez továbbítani a vonatkozó akadémiai szabályozásban foglaltak szerint.
4. **§**

**Az Osztály tudományterületi illetékessége, feladat- és hatásköre**

1. Az Osztály ellátja az Akadémia közfeladataiból a tudományterületét érintő teendőket. Az Osztály önállóan, de a Közgyűlés határozatai, iránymutatásai szerint jár el, hozza meg döntéseit.
2. Az Osztály az Akadémia elnökének vagy az AKT felkérésére, vagy saját kezdeményezése alapján állást foglal és véleményt nyilvánít a tudományág területét kutató akadémiai kutatóközpontok (intézeteit is magába foglaló), önálló kutatóintézetek és támogatott kutatócsoportok tevékenységéről. A saját kezdeményezésre készített véleményét és állásfoglalását a tudományos osztály elnöke az Akadémia elnökének adja át (akadémiai Alapszabály 39. § (1).
3. Az osztály külön megkeresésre véleményt nyilvánít a kutatóközpont főigazgatói, önálló igazgatói, és a kutatóközpont szervezeti egységeként működő intézetigazgatói tisztség betöltésére irányuló pályázati eljárásban.
4. Az Osztály általános alapfeladatait az akadémiai Alapszabály 39. §-a határozza meg.
5. Az Osztály a (4) bekezdésen túl az alábbi feladatokat látja el:
6. Véleményt nyilvánít a Magyar Tudományos Akadémia mint köztestület működését meghatározó alapvető belső akadémiai szabályozásokról és az akadémiai közgyűlés napirendjére tűzött előterjesztésekről.
7. Részt vesz a Magyar Tudományos Akadémia kétévenként esedékes országgyűlési beszámolójának szakmai előkészítésében.
8. Közreműködik a külön akadémiai szabályozásokban meghatározott, az akadémikusokkal, illetve az MTA doktoraival kapcsolatos szociális és jóléti ügyekben.
9. Különös figyelmet fordít az egyetemekkel való együttműködésre, ezen belül elsősorban az egyetemi oktatásra és a doktori képzésre, valamint közös kutatásokat szervez.
10. Figyelemmel kíséri az agrár-felsőoktatással kapcsolatos kérdéseket, és szakértői állásfoglalást készít róluk.
11. Az akadémiai Alapszabály szerinti körben véleményt nyilvánít az agrártermelés fejlesztését érintő, az agrártársadalmat foglalkoztató aktuális kérdésekről.
12. Figyelemmel kíséri a tudományterülethez tartozó akadémiai kutatóintézetekben, valamint a Földművelési Minisztériumhoz tatozó kutatóintézetekben folyó tudományos munkát. Szorgalmazza az MTA-hoz és a Földművelési Minisztériumhoz tartozó kutatóintézetek és az egyetemek együttműködését.
13. Interdiszciplináris kérdésekben együttműködik a társosztályokkal, különösen az élettudományokat művelő osztályokkal.
14. Figyelemmel kíséri a tudományterületén működő doktori iskolák tevékenységét.
15. A fenti szempontok megfelelő érvényesülése céljából olyan éves munkatervet készít, amely a feladatokat megfelelően figyelembe veszi.
16. Évente tudományos üléseket szervez.

Az Osztály az alábbi tudományterületek (tudományszakok, tudományágak, ágazatok) tekintetében állapítja meg illetékességét:

a) agrárgazdaságtan, mezőgazdasági üzemtan;

b) agrármarketing;

c) agrárműszaki, műszaki fejlesztés;

d) agrárszövetkezés, faluszociológia, agrártörténet;

e) agrobotanika, agrozoológia;

f) agrokémia és talajtan;

g) agrometeorológia;

h) állatorvos-tudomány;

i) állatnemesítés, állattenyésztés és takarmányozás;

j) élelmiszerlánc-biztonság;

k) erdészet, vadgazdálkodás és fatudomány;

l) élelmiszer-tudomány;

m) kertészet;

n) mezőgazdasági biotechnológia;

o) mezőgazdasági informatika, biometria;

p) mezőgazdasági környezetgazdálkodás;

q) mezőgazdasági vízgazdálkodás;

r) növénynemesítés;

s) növénytermesztés, földműveléstan;

 t) növényvédelem;

 u) tudományos célú állatkísérletek (orvosi-állatorvosi-biológiai).

Az Osztály tudományos bizottságot (doktori bizottságot), osztályközi tudományos bizottságot, állandó bizottságot és eseti bizottságot hozhat létre, működtethet és szüntethet meg.

1. **§**

**Tudományos bizottságok**

1. A tudományos bizottság az Osztály által létrehozott, egy-egy szakterületet képviselő, köztestületi tagságon alapuló bizottság, amely az MTAtv-ben, valamint az akadémiai Alapszabályban és Ügyrendben meghatározott feladatokat lát el (így különösen részt vesz a doktori eljárásokban). A doktori ügyekben történő eljárásra az Osztály külön doktori bizottságot is létrehozhat.
2. A tudományos bizottságok tagjainak választása az Alapszabály 40. § (4) bekezdésében, az Ügyrend 27. § (3) és 24. § (18) bekezdéseiben, valamint 28. § (3) bekezdésében foglalt elvek szerint történik, titkosan, papíralapú vagy elektronikus szavazással. A szavazás módját az Asz. I. sz. mellékletének 5. §-a (a tudományos bizottsági tagok választására vonatkozó külön szabályok) szabályozza.
3. Az osztályközi tudományos bizottság az Osztály által létrehozott, szakterületeket összekapcsoló, köztestületi tagságon alapuló bizottság, amely az MTAtv-ben, valamint az akadémiai Alapszabályban és Ügyrendben meghatározott feladatokat lát el (így különösen részt vesz a doktori eljárásokban).
4. Az Osztály tudományos bizottsága – saját kezdeményezésre vagy felkérésre – a tudományterületét érintő kérdésekben elvi állásfoglalást tesz, egyedi kérdésben véleményt nyilvánít.
5. A tudományos bizottság megvizsgálja, hogy a szakmai hatáskörébe tartozó, köztestületbe jelentkezők megfelelnek-e a köztestületi taggá válás feltételeinek, és ennek alapján javaslatot tesz az Osztálynak a kérelem elfogadására vagy elutasítására.
6. Az Akadémia rendes és levelező tagjai, valamint a nem akadémikus közgyűlési képviselő tagjai azoknak a bizottságoknak, amelyek hatókörébe tudományos tevékenységűk besorolható (a nem akadémikus közgyűlési képviselők annak a bizottságnak, amelynek köztestületi tagjai őket képviselőnek választották). A hazai akadémikus korlátlan számú tudományos bizottságnak lehet tagja, azzal, hogy szavazati joggal összesen legfeljebb három bizottságban (tudományos bizottság és osztályközi tudományos bizottság együttesen) rendelkezik, bele nem értve a doktori bizottságot. A tudományos bizottságok többi tagját a szakterülethez tartozó köztestületi tagok választják meg. Tudományos bizottsági tagválasztásnál az akadémikus kizárólag egy bizottságban szavazhat, abban, amelyet ebből a célból előzetesen megjelölt. A tudományos bizottság tagjainak megbízatása három évre szól, és a tagok korlátlan alkalommal újraválaszthatók. A tudományos bizottságnak tanácskozási jogú tagja a tudományterületén működő önálló kutatóintézet, illetve kutatóközponti tagintézet igazgatója (akadémiai Alapszabály 40. § (4).
7. A doktori ügyeket is tárgyaló tudományos bizottságokat és osztályközi tudományos bizottságokat úgy kell létrehozni, hogy a bizottságnak legalább tíz „MTA doktora” (ideértve az akadémikusokat is) címmel rendelkező tagja legyen. A doktori eljáráshoz szükséges doktorlétszám biztosítása érdekében, illetve súlyos tudományterületi aránytalanság esetén a tudományos osztálynak lehetősége van az eredeti bizottsági taglétszám 25%-os növelésére a tudományterülethez tartozó köztestületi tagok kooptálásával (akadémiai Ügyrend 28. §).
8. A tudományos bizottságok bizottsági ügyrendben rögzítik működésük eljárási szabályait, az ügyrendet az Osztály hagyja jóvá.
9. A tudományos bizottság önállóan, de a Közgyűlés és az illetékes tudományos osztály határozatai, iránymutatásai figyelembe vételével jár el, hozza meg döntéseit (akadémiai Alapszabály 40. § (5).
10. A tudományos bizottság és az osztályközi tudományos bizottság – az Osztály (osztályok) jóváhagyásával – munkabizottságot és albizottságot hozhat létre, működtethet és szüntethet meg.
11. Az Osztály tudományos bizottságainak és osztályközi tudományos bizottságainak felsorolását az 1. sz. melléklet tartalmazza.
12. **§**

**Doktori bizottságok**

1. A doktori ügyek tárgyalására Osztály külön doktori bizottságot is létrehozhat. A doktori bizottság jogállására és eljárásrendjére – amennyiben az akadémiai Alapszabály és Ügyrend vagy a Doktori Szabályzat másként nem rendelkezik – a tudományos bizottságokra vonatkozó szabályok irányadók azzal, hogy az akadémiai Ügyrend 27. § (3) bekezdése szerinti összeférhetetlenség a doktori bizottság vonatkozásában nem alkalmazandó. A tudományos bizottságoknak a doktori ügyekben való eljárására és a doktori bizottságok működésére vonatkozó részletes szabályokat – az MTAtv, az Alapszabály és az Ügyrend rendelkezéseivel összhangban – a Doktori Szabályzat állapítja meg.
2. **§**

**Állandó és eseti bizottságok**

1. Az állandó bizottság és az osztályközi állandó bizottság az Osztály által meghatározott feladat ellátására létrehozott olyan bizottság, amely alapvetően nem a köztestületi tagságon alapul. Az állandó bizottság és az osztályközi állandó bizottság doktori ügyekben nem járhat el. Állandó bizottság és osztályközi állandó bizottság nem hozható létre olyan feladat ellátására, amely kifejezetten tudományos bizottság (doktori bizottság) vagy osztályközi tudományos bizottság hatáskörébe tartozik. Az állandó bizottság és az osztályközi állandó bizottság tagjait a tudományos osztályok szavazati jogú tagjai jelölik és választják.
2. Az Osztály állandó bizottságainak és osztályközi állandó bizottságainak felsorolását az 1. sz. melléklet tartalmazza.
3. A tudományos osztály meghatározott feladatra (előre meghatározott időtartamra) eseti bizottságot is létrehozhat. Az eseti bizottság nem a köztestületi tagságon alapul. Eseti bizottság nem hozható létre a tudományos bizottság, doktori bizottság, osztályközi tudományos bizottság, állandó bizottság és osztályközi állandó bizottság hatáskörébe tartozó feladatra.
4. **§**

**Az osztályülés**

1. Az Osztály az osztályülésen tárgyalja meg a tudományág kérdéseit és eredményeit, valamint az Osztályt érintő közéleti, szervezeti és működési kérdéseket.
2. Az Osztály általában havonta, de legalább negyedévenként ülést tart (rendes osztályülés). A rendes osztályülést az osztályelnök hívja össze, napirendjére javaslatot tesz, amelyet az osztályülés nyílt szavazással fogad el. Az osztályelnök készíti elő és vezeti le az ülést. Az ülés időpontját legalább három héttel az ülés előtt kell kitűzni, az ülés résztvevőit a kitűzött időpont előtt legalább két héttel tájékoztatni kell róla. Az ülésen megtárgyalandó ügyek írásos anyagait legalább nyolc nappal az ülés előtt ki kell küldeni.
3. Rendkívüli osztályülést kell összehívni, ha azt az osztály szavazati jogú tagjainak legalább 20%-a indítványozza. A rendkívüli osztályülés napirendjét az osztályelnök az összehívást kezdeményező tagok kérésének alapulvételével állapítja meg.
4. Az osztályülésre meg kell hívni az Akadémia elnökét, az Akadémia tudományterületileg illetékes alelnökét, a főtitkárt, a főtitkárhelyettest. A doktori ügyeket tárgyaló osztályülésekre az illetékes tudományos bizottság, osztályközi tudományos bizottság vagy doktori bizottság képviselőjét meg kell hívni. Az osztályülésről értesítést kapnak az MTA Titkárságának illetékes szervezeti egységei.
5. Az osztályülés kizárólagos hatáskörét az Alapszabály 39. § (4) bekezdése állapítja meg. A 39. § (4) bekezdésében kizárólagosan az osztályülés hatáskörébe utalt ügyek tárgyalása és a róluk való döntés meghozatala nem delegálható az Osztály tagjához, tisztségviselőjéhez vagy bármely más személyhez, testülethez.
6. A hazai akadémikusok és a nem akadémikus közgyűlési képviselők szavazati joggal vesznek részt az Osztály munkájában azzal, hogy az Akadémia tagjainak megválasztásában csak a hazai akadémikusok vesznek részt, az osztályokon doktori eljárásokban pedig csak a hazai akadémikusok és az MTA doktora címmel rendelkező nem akadémikus közgyűlési képviselők szavazhatnak.
7. Azok a nem akadémikus köztestületi tagok, akik nem közgyűlési képviselők, az osztályelnök felkérésére részt vállalhatnak az Osztály feladataiban, és részt vehetnek azokon a rendezvényeken, amelyeket az Osztály szervez.
8. Az Osztály munkájában tanácskozási joggal vesznek részt az Osztályhoz tartozó külső és tiszteleti tagok, az Osztályhoz tartozó kutatóközpontok és önálló jogi személy kutatóintézetek vezetői, kutatóközpontok tagintézeteinek igazgatói és a tudományos bizottságok elnökei. Számukra az Osztály a programjairól értesítést (meghívót) küld.
9. Az Osztály az alábbi formában ülésezik (akadémiai Alapszabály 38. § (7):

a) az Osztály hazai akadémikusainak zárt osztályülése;

b) az Osztály szavazati joggal rendelkező tagjainak (hazai akadémikusok és nem akadémikus közgyűlési képviselők) zárt osztályülése;

c) az Osztály szavazati és tanácskozási jogú tagjainak (hazai akadémikusok; nem akadémikus közgyűlési képviselők; külső és tiszteleti tagok; az Osztály tudományos bizottságainak elnökei; az Osztályhoz tartozó kutatóközpontok és önálló kutatóintézetek főigazgatói és igazgatói, kutatóközpontok tagintézeteinek igazgatói) ülése;

d) korlátozottan nyílt osztályülés: az Osztályhoz tartozó köztestületi tagok részvételével zajló osztályülés;

e) nyílt osztályülés: az Osztály által meghatározottak szerint széles körben nyílt osztályülés.

1. Az Osztály ülésein részt vehetnek az Osztály által meghatározottak szerint állandó meghívottak, illetve amennyiben valamely, az Osztály által tárgyalt téma indokolja, adott napirendi pont tárgyalásán az Osztály felkérésére külső szakértők is részt vehetnek.
2. Az Osztály az akadémikusi tagjelöléssel és választással kapcsolatban az MTAtv-ben, az akadémiai Alapszabályban és Ügyrendben, továbbá az Akadémikussá választás eljárási szabályai című dokumentumban foglaltak szerint jár el.
3. Az Osztály a doktori ügyekkel kapcsolatban az MTAtv-ben, az akadémiai Alapszabályban és Ügyrendben, a Doktori Szabályzatban, a Doktori Tanács Eljárási Szabályzatában és Ügyrendjében, valamint jelen Ügyrend 2. sz. mellékletében foglaltak szerint jár el.
4. Az Osztály javaslatot tesz Széchenyi-díjra, Akadémiai Aranyéremre, Akadémiai Díjra, Akadémiai Újságírói Díjra, Eötvös József-koszorú, illetve állami kitüntetések adományozására, Akadémiai Szabadalmi Nívódíj odaítélésére.
5. Javaslatot tesz az Osztály a rendelkezésére álló éves utazási keret, a nemzetközi részvételű hazai rendezvények szervezésére, továbbá a külföldiek meghívására szolgáló keret felosztására.
6. A tudományos bizottságok javaslata alapján dönt az Osztály illetékességi körébe tartozó köztestületi tagok felvételéről.
7. Az Osztály kiadványfelelőst választ.

a) A kiadványfelelős előkészíti a könyv- és folyóirat-kiadással kapcsolatos osztálydöntéseket, összehangolja a tudományos bizottságok könyv- (folyóirat-)kiadási javaslatait, képviseli az Osztályt a Könyv- és Folyóirat-kiadó Bizottságban, figyelemmel kíséri a támogatni kívánt, illetve a támogatott művek kiadásának állását, egyezteti a művek kiadását a kiadóval.

b) A kiadványfelelős szükség szerint, de legalább évi két alkalommal tájékoztatja az Osztályt a könyv- és folyóirat-kiadás helyzetéről.

1. Az Osztály saját és bizottságai tevékenységéről, azok tudományos állásfoglalásairól külön kiadványban ad tájékoztatást (Évkönyv, Tájékoztató).
2. Az osztályülésről az osztálytitkár emlékeztetőt készít. Az emlékeztetőt az osztályelnök által a szavazati jogú tagok közül felkért hitelesítők hitelesítik. Az emlékeztető a következő osztályülés tájékoztató anyagának része. Az osztályülésekről készített emlékeztetőket dátummal kell ellátni, az illetékes osztálytitkár tartja nyilván és őrzi őket az MTA iktatási szabályai szerint.
3. Azon, az Osztály hatáskörébe tartozó ügyekben, amelyek sürgősségükre való tekintettel nem vihetők az Osztály elé, az osztályelnök - a szakmailag érdekelt, bevonható és elérhető osztálytagokkal való konzultáció után - személyesen dönthet. A döntésről az Osztályt a legközelebbi osztályülésen tájékoztatni köteles. E lehetőség nem terjed ki az Alapszabály 39. § (4) bekezdésében felsorolt, kizárólagosan az Osztály, mint testület hatáskörbe tartozó ügyekre.
4. **§**

**Az osztályelnök, az osztályelnök-helyettes**

1. Az Osztály hazai akadémikus tagjai közül három évre osztályelnököt és osztályelnök-helyettes(eke)t választ. A megbízatás idejének lejártával a tisztséget betöltők egy alkalommal újraválaszthatók, ugyanazt a tisztséget egy személy összesen kétszer töltheti be.
2. Az osztályelnök képviseli az Osztályt, vezeti az osztályüléseket, a székfoglaló üléseket, összehangolja az Osztályhoz tartozó tudományos bizottságok munkáját, beszámol az Osztálynak az elnökségi ülések napirendjére kerülő kérdésekről és az Elnökség határozatairól, valamint a két osztályülés között megtett intézkedésekről, önálló döntési jogkört gyakorol a 7. § (14) bekezdésében meghatározott módon, megküldi jóváhagyásra az Elnökségnek az osztályügyrendet, illetve a módosításait, tájékoztatja az Akadémia elnökét vagy illetékes alelnökét az osztálynak a más osztályok vagy az Akadémia egésze szempontjából is jelentős tevékenységéről és állásfoglalásairól, jegyzi a 3. § (2) bekezdésében meghatározott módon az Osztálynak a tudományterületet érintő kérdésekben tett elvi állásfoglalását, egyedi kérdésben történő véleménynyilvánítását. Az állásfoglalások közzététele során az akadémiai Alapszabály 3. §-ában szabályozottak szerint kell eljárni. Multidiszciplináris tudományos kérdésekben tartja a kapcsolatot az érintett osztályokkal.
3. Az osztályelnök a (2) bekezdésben meghatározott képviseleti jogkörében ellátott feladatok végrehajtásáról tájékoztatja az Osztályt.
4. Az Osztályt az elnök távollétében az osztályelnök helyettes(ek) képviseli(k). Az osztályülést az Osztály elnöke és helyettese távollétében az Osztály elnöke által az Osztály hazai akadémikusok közül felkért tagja vezeti.
5. Az osztályelnöki, osztályelnök-helyettesi tisztség akadémiai ciklus közben történt megüresedése esetén, az Osztály új osztályelnököt, illetve osztályelnök-helyettest választ. Az így elnyert megbízatás ideje nem számít bele a 8. § (1) bekezdésében szabályozott tisztségviselési időtartamba.
6. Az Osztálynak a jelen Ügyrendben, az MTAtv-ben, az akadémiai Alapszabályban és Ügyrendben, valamint a további akadémiai szabályozásokban meghatározottak szerinti működéséért az Osztály elnöke felelős.
7. Az Asz. 17. §-a körében a hazai tudományos életben való részvétel akadályoztatottságát az illetékes tudományos osztály elnökének kell írásban bejelenteni, megjelölve a várható időtartamot. A tudományos osztály munkáját közvetlenül segítő titkársági szakreferens (osztálytitkár) továbbítja a bejelentést az MTA Titkárság illetékes vezetőjének, aki rendelkezik a további adminisztratív teendők ellátásáról (akadémiai Ügyrend 10. § (1)).
8. A tudományos osztály munkáját közvetlenül segítő titkársági szakreferens (osztálytitkár) figyelemmel kíséri a titkársághoz tartozó tudományos osztályok tagjainak osztályüléseken és egyéb közfeladatok elvégzésében való részvételét, és tartós, hosszú idejű távolmaradás esetén erről tájékoztatja az osztály elnökét, aki figyelmezteti a tagot a tartós távolmaradás várható következményeire (akadémiai Ügyrend 10. § (2)).
9. Az Asz. 25. §-a körében a hazai tudományos életben való részvétel akadályoztatottságát az illetékes osztály elnökének kell írásban bejelenteni, megjelölve annak várható időtartamát. A tudományos osztály munkáját közvetlenül segítő titkársági szakreferens (osztálytitkár) továbbítja a bejelentést az MTA Titkárság illetékes vezetőjének, aki rendelkezik a további adminisztratív teendők ellátásáról. A tiszteletdíj folyósításával kapcsolatos további szabályokat külön jogszabály, valamint az Akadémia elnökének vonatkozó rendelkezése határozza meg (akadémiai Ügyrend 20. §).
10. Az osztályelnök-helyettes:

a) felügyeli a tudományos bizottságok munkáját, az Osztály, illetve az Akadémia által adott feladatok teljesítését,

b) évenként minimum kétszer ülést hív össze a bizottságok tisztségviselőinek tájékoztatására, a tudományos bizottságok munkájához kapcsolódó feladatok megbeszélésére,

c) az Osztály hatáskörébe tartozó körben ellenőrzi a könyv- és folyóirat kiadás helyzetét, főszerkesztőként felügyeli az osztály-beszámolók tartalmi és formai kérdéseivel kapcsolatos munkákat,

d) elnökként vezeti az Osztály Doktori Véleményező Bizottságának (ODVB) munkáját,

e) ellátja a Tájékoztatóval kapcsolatos főszerkesztői teendőket,

f) áttekinti és jóváhagyja az osztályülésekről és az ODVB megbeszélésekről készült emlékeztető tartalmát.

1. **§**

**Döntéshozatal**

1. Az Osztály döntéseit szavazással hozza; az így meghozott döntéseket sorszámmal és dátummal ellátott határozatba foglalja.
2. Az Osztály a tudományterületei szerint illetékes szakmai (tudományos) kérdésekben véleményét sorszámmal és dátummal ellátott állásfoglalásban nyilvánítja ki.

(3) Az Osztály testületi ülés keretében vagy távollévők közötti döntéshozatali (szavazási) rendjére az Alapszabály I. sz. melléklete 4. §-ában a döntéshozó testületek szavazási módjára foglaltak irányadók azzal, hogy az Osztályon (a távollévők közötti szavazás kivételével) a szavazásra jogosultak számából a tartósan külföldön tartózkodók számát és a 70 éven felülieket, ha nincsenek jelen, le kell vonni.

1. **§**

**Honlap**

1. Az Osztály internetes honlapot üzemeltet.
2. A honlap szélesebb nyilvánosságnak szánt része tartalmazhat adatokat az Osztályról (például a tagjainak a névsorát, közgyűlési képviselőinek adatait, díjait, díjazottjainak névsorát, könyv- és folyóirat-kiadására vonatkozó, illetve történeti adatokat, kutatócsoportjait, képviselőit különböző tudományos szervezetekben, köztestületének adatait stb.), az egész Osztály számára hasznos információkat (magasabb szintű szabályzatok, rendezvények stb.), az Osztály által elfogadott dokumentumokat (ügyrendek), az Osztály és a bizottságok emlékeztetőinek nyilvános részét, illetve kitöltendő űrlapokat (ezek díjjavaslatra, egyéni kiküldetésre, külföldi vendég fogadására, a köztestületbe történő belépésre, pályázat elbírálására stb. vonatkoznak).
3. A honlap korlátozott hozzáférésű része lehet (KOHO) jelszóval védett, csak az osztálytagok számára érhető el (a KOHO rendszer tekintetében az illetékes tudományterületi titkárság vezetője, valamint a Testületi Titkárság főosztályvezetője is kezelési jogosultsággal rendelkezik). Ide kerülnek fel az osztályülések anyagai (emlékeztetők, javaslatok, doktori ügyek anyagai stb.) legalább nyolc nappal az ülés előtt, amiről az osztálytagok egyidejűleg elektronikus postán értesítést kapnak.
4. A honlapot, az osztályelnök irányítása és az MTA Titkárság Testületi Titkársága vezetőjének szakmai felügyelete mellett, az illetékes osztálytitkár kezeli, aki kizárólagos feltöltési joggal rendelkezik. Mind a nyilvános részt, mind a KOHO-t mindenki más csak olvasásra, letöltésre használhatja.
5. Az Osztály a honlap tartalmi működtetésére szerkesztőbizottságot létesíthet.
6. **§**

**Kommunikáció**

1. Az osztályülések közötti időszakban az osztálytagokkal való kommunikáció elsősorban elektronikus levelezés útján zajlik, a jelen ügyrendekben és a vonatkozó további akadémiai szabályozásokban előírt határidők betartásával.
2. Az Osztály tagjai az (1) bekezdés szerint elektronikus úton kapják meg az osztályülésre szóló, a napirendet tartalmazó meghívót és az ülés anyagait (esetleg csak a KOHO-ban található mellékletre való hivatkozással). A doktori ügyekben keletkező anyagok kiküldéséről az Akadémia Doktori Szabályzata, a Doktori Tanács Eljárási Szabályzata és Ügyrendje, valamint jelen Ügyrend 2. sz. melléklete rendelkezik.
3. Minden osztálytag kérheti nyomtatásban – akár esetenként is – az ülésekről készült, kizárólag elektronikus úton hozzáférhető dokumentumokat, kivéve a doktori pályázatoknak a pályázó által benyújtott anyagait, amelyek megtekintéséről az Akadémia Doktori Szabályzata, a Doktori Tanács Eljárási Szabályzata és Ügyrendje, valamint jelen Ügyrend 2. sz. melléklete rendelkezik.
4. Az osztálytitkár az Osztály bizottságainak előzőektől eltérő postázási igényeit a bizottsági ügyrendben megfogalmazottaknak megfelelően elégíti ki.

Az Ügyrendet a Magyar Tudományos Akadémia Elnöksége 3/2020/01.28 számú határozatával hagyta jóvá.

1. sz. melléklet

**AZ AGRÁRTUDOMÁNYOK OSZTÁLYA ÁLTAL LÉTREHOZOTT ÉS MŰKÖDTETETT BIZOTTSÁGOK**

**Tudományos bizottságok:**

1. Agrár-közgazdasági Tudományos Bizottság (maximálisan engedélyezett létszáma az alanyi jogú akadémikus és közgyűlési képviselők nélkül: 31 fő)
2. Agrár- és Bioműszaki Tudományos Bizottság (maximálisan engedélyezett létszáma az alanyi jogú akadémikus és közgyűlési képviselők nélkül: 25 fő)
3. Állattudományi Tudományos Bizottság (maximálisan engedélyezett létszáma az alanyi jogú akadémikus és közgyűlési képviselők nélkül: 31 fő)
4. Állatorvos-tudományi Bizottság (maximálisan engedélyezett létszáma az alanyi jogú akadémikus és közgyűlési képviselők nélkül: 25 fő)
5. Erdészeti Tudományos Bizottság (maximálisan engedélyezett létszáma az alanyi jogú akadémikus és közgyűlési képviselők nélkül: 25 fő)
6. Kertészet- és Élelmiszer-tudományi Bizottság (maximálisan engedélyezett létszáma az alanyi jogú akadémikus és közgyűlési képviselők nélkül: 31 fő)
7. Mezőgazdasági Biotechnológiai Tudományos Bizottság (maximálisan engedélyezett létszáma az alanyi jogú akadémikus és közgyűlési képviselők nélkül: 25 fő)
8. Növénynemesítési Tudományos Bizottság (maximálisan engedélyezett létszáma az alanyi jogú akadémikus és közgyűlési képviselők nélkül: 25 fő)
9. Növényvédelmi Tudományos Bizottság (maximálisan engedélyezett létszáma az alanyi jogú akadémikus és közgyűlési képviselők nélkül: 25 fő)
10. Talajtani, Vízgazdálkodási és Növénytermesztési Tudományos Bizottság (maximálisan engedélyezett létszáma az alanyi jogú akadémikus és közgyűlési képviselők nélkül: 31 fő)

**Osztályközi tudományos bizottságok:**

1. Bioinformatikai Osztályközi Állandó Bizottság (maximális létszáma: 20 fő)
2. Mikrobiológiai Osztályközi Tudományos Bizottság (maximálisan engedélyezett létszáma az alanyi jogú akadémikus és közgyűlési képviselők nélkül: 15 fő)

**Osztályközi állandó bizottságok:**

1. Állatkísérleti Osztályközi Állandó Bizottság (maximális létszáma: 18 fő)
2. Agrártörténeti és Faluszociológiai Osztályközi Állandó Bizottság (maximális létszáma: 23 fő)
3. Körforgásos Gazdaság Osztályközi Állandó Bizottság (maximális létszáma: 20 fő)
4. Környezet és Egészség Osztályközi Állandó Bizottság (maximális létszáma: 24 fő)
5. Magyar Nyelvi Osztályközi Állandó Bizottság (maximális létszáma: 30 fő)
6. Hidrológiai Osztályközi Állandó Bizottság (maximális létszáma: 27 fő)

2. sz. melléklet

**AZ AGRÁRTUDOMÁNYOK OSZTÁLYÁNAK 2019. szeptember 1-től hatályos DOKTORI ÜGYRENDJE a minimumkövetelményekkel megtalálható a Doktori Tanács honlapján** <https://mta.hu/doktori-tanacs/a-iv-osztaly-doktori-kovetelmenyrendszere-105430>